Νέναντ Μάρκοβιτς

Ο Νέναντ Μάρκοβιτς (γεννημένος στις 6 Ιουνίου 1968) είναι Βόσνιος παλαίμαχος πρώην διεθνής καλαθοσφαιριστής και νυν προπονητής καλαθοσφαίρισης.

Καριέρα 
Ο Μάρκοβιτς υπέγραψε το 1988 το πρώτο του επαγγελματικό συμβόλαιο με τη Βόσνα Σαράγιεβο, στην οποία αγωνίστηκε για τέσσερα χρόνια.

Την περίοδο 1992-93 αγωνίστηκε αρχικά με την ιταλική Τεργέστη κι έπειτα με την ισπανική Φέρις Γιρία.

Το 1993 ταξίδεψε στο Ισραήλ με προορισμό τη Χάποελ Τελ Αβίβ, ενώ την αμέσως επόμενη σεζόν επέστρεψε στην Ισπανία για λογαριασμό της Ζουβεντού Μπανταλόνα. Μέσα στο 1995 μεταπήδησε στην ελβετική Λουγκάνο, στην οποία αγωνίστηκε για λίγους μόνο μήνες.

Τη διετία 1956-57 αγωνίστηκε στο Ισραήλ αρχικά με την Χαποέλ Τελ Αβίβ και έπειτα με τη Χάποελ Έιλατ.

Το 1996 επέστρεψε στην Ευρώπη με προορισμό αυτήν τη φορά τη Γαλλία, και πήρε μεταγραφή στην Λιμόζ στην οποία παρέμεινε για τρία χρόνια.

Το 1999 μετεγγράφη στην Βαλένθια, ενώ το 2000 μεταπήδησε στην Εστουδιάντες Μαδρίτης.

Το 2001 ταξίδεψε στην Ελλάδα με προορισμό τον Πανιώνιο. Μετά από ένα χρόνο παρουσίας στην ομάδα της Νέας Σμύρνης, ο Μάρκοβιτς πήρε μεταγραφή στον Ολυμπιακό Πειραιώς, στον οποίο αγωνίστηκε επίσης για ένα χρόνο.

Την περίοδο 2003-04, ο Μάρκοβιτς αγωνίστηκε αρχικά στην ισπανική Μούρθια κι έπειτα στον Πανιώνιο, στον οποίο επέστρεψε για δεύτερη φορά στην καριέρα του.

Το 2005, ο Μάρκοβιτς επέστρεψε στη Βόσνα Σαράγιεβο, την ομάδα από την οποία ξεκίνησε την επαγγελματική του καριέρα. Στην ομάδα της Βοσνίας αγωνίστηκε για μία μόλις σεζόν (2005-06) μετά το τέλος της οποίας ανακοίνωσε ότι αποσύρεται από την ενεργό δράση.

Διεθνείς συμμετοχές 
Ο Νέναντ Μάρκοβιτς έχει πραγματοποιήσει αρκετές συμμετοχές με την εθνική ομάδα μπάσκετ της Βοσνίας.

Μάλιστα, έχει συμμετάσχει και στο Ευρωμπάσκετ του 2001, στο οποίο η Βοσνία κατέκτησε την 13η θέση.

Προπονητική καριέρα 
Μετά την απόσυρσή του από την ενεργό δράση, ο Μάρκοβιτς συνέχισε να ασχοείται με το μπάσκετ αλλά από ένα άλλο πόστο, αυτό του προπονητή.

Αρχικά έκατσε στον πάγκο της Εθνικής ομάδας της Βοσνίας και στη συνέχεια ανέλαβε προπονητής της Βόσνα Σαράγιεβο.

Τον Οκτώβριο του 2007, ο Μάρκοβιτς ανέλαβε προπονητής στον Πανιώνιο, τον οποίο μάλιστα οδήγησε και στην Ευρωλίγκα του 2009. Αν και αποχώρησε από τον πάγκο του Πανιωνίου το καλοκαίρι του 2008, ο Μάρκοβιτς επέστρεψε στη Νέα Σμύρνη στα τέλη Ιουλίου του 2009.

Το Φεβρουάριο του 2013, ο Μάρκοβιτς ανέλαβε το πόστο του προπονητή στον Κ.Α.Ο. Δράμας, με τον οποίο υπέγραψε εξάμηνο συμβόλαιο συνεργασίας. Το καλοκαίρι του 2013 ανανεώθηκε το συμβόλαιό του με τον Κ.Α.Ο. Δράμας και παραμένει προπονητής της ομάδας μέχρι και σήμερα.

Πηγές 
 http://www.sport24.gr/Basket/OmadesBasket/A1Panionios/article347519.ece
 http://www.sport24.gr/Basket/OmadesBasket/A1kaod/ananewse_o_markovits_me_ton_kaod.2289482.html

Βόσνιοι καλαθοσφαιριστές
Βόσνιοι προπονητές καλαθοσφαίρισης
Καλαθοσφαιριστές Παλλακανέστρο Τριέστε
Καλαθοσφαιριστές Πανιωνίου
Καλαθοσφαιριστές ΟΣΦΠ
Καλαθοσφαιριστές Εστουδιάντες
Καλαθοσφαιριστές Λιμόζ ΣΣΠ
Καλαθοσφαιριστές Εθνικής Βοσνίας και Ερζεγοβίνης
Καλαθοσφαιριστές ισραηλινών συλλόγων
Καλαθοσφαιριστές ελβετικών συλλόγων
Προπονητές καλαθοσφαίρισης Πανιωνίου
Προπονητές καλαθοσφαίρισης ΚΑΟΔ
Καλαθοσφαιριστές Μούρθια
Καλαθοσφαιριστές Μπανταλόνα
Καλαθοσφαιριστές Βαλένθια
Καλαθοσφαιριστές ισπανικών συλλόγων
Προπονητές καλαθοσφαίρισης βοσνιακών συλλόγων